# Colicosa

Colicosa és el nom popular català de l'espècie vegetal Micromeria graeca, pertanyent al gènere de plantes amb flor Micromeria, de la família Lamiaceae. És endèmica de la zona mediterrània, i està documentada a Catalunya, a les Illes Balears i al País Valencià.

## Descripció

És un arbust sufruticós que fa de 10 a 50 centímetres d'alt. És de tiges febles i erectes. Fa les flors de color rosa violaci, en verticils de 2 a 8 flors en inflorescències en forma d'espigues. fulles anuals, enteres, entre ovalades i oval-lanceolades, de fins a 12 mm de llarg per 7 d'ample amb el marge cargolat ensota. Calze en forma de copa, amb una longitud de fins a 5 mm, amb 13 nevis i 5 dents desiguals. Corol·la bil·labiada, d'uns 6 mm de llarg, amb el tub recte i el llavi superior en forma de casc. Té quatre estams sota el llavi superior, i l'estil és de 2 branques da la mateixa llargària. Tota la planta fa una olor característica que permet reconèixer-la fàcilment. El seu oli conté pulegona, isomentona, mentona i piperitona, encara que no se l'empra per a destil·lació pel seu baix rendiment.
Floreix a la primavera, generalment, però també pot fer-ho a la tardor. Es fa en llocs secs, en roques, parets i terres pobres i pedregosos, des del nivell del mar fins a uns 1.400 m. d'altitud.

## Usos

Encara que no consta que se l'hagi estudiada científicament, antigament hom li atribuïa poders com a digestiu (i potser de la paraula còlic en sortiria el nom popular, tant en català com en castellà), antisèptic i cicatritzant. Modernament, la farmacopea popular l'ha substituïda per altres plantes més estudiades, encara que en algunes àrees d'Espanya, com a Màlaga, reté un gran predicament com a calmant de còlics i mals de panxa.

## Sinònims i subespècies

Micromeria graeca
* Satureja graeca L., 1753
* Clinopodium graecum (L.) Kuntze, 1891
subsp. consentina (Ten.) Guinea (sud d'Itàlia i Sicília)
* Satureja consentina Ten.
* Satureja graeca var. consentina (Ten.) Ces., Pass. i Gibelli
* Clinopodium consentinum (Ten.) Kuntze
* Satureja angustifolia C.Presl
* Satureja sicula Guss.
* Satureja sicula var. virescens Guss.
subsp. fruticulosa (Bertol.) Guinea (Mediterrània central i occidenta)
* Thymus fruticulosus Bertol.
* Satureja fruticulosa (Bertol.) Grande
* Micromeria fruticulosa (Bertol.) Šilić
subsp. garganica (Briq.) Guinea (sud-est d'Itàlia)
* Satureja graeca subsp. garganica Briq.
* Satureja consentina var. hirsuta Caruel in Parl.
* Satureja graeca var. garganica Briq.
subsp. graeca (Mediterrània)
* Thymus hirtus Banks i Sol. in A.Russell
* Satureja micrantha Hoffmanns. i Link, 1810
* Thymus virgatus Ten.
* Satureja congesta Hornem.
* Satureja sessiliflora C.Presl
* Micromeria cosentina N.Terracc.
* Satureja garganica Briq.
* Satureja graeca subsp. congesta (Hornem.) Briq.
* Satureja graeca var. congesta (Hornem.) Briq.
* Satureja graeca var. leptiloba Briq.
subsp. imperica Chater (oest i nord d'Itàlia)
* Micromeria thymoides De Not., nom. illeg.
* Satureja thymoides Nyman, nom. illeg.
* Thymus notarisii Zumagl.
* Clinopodium thymoides Kuntze
* Micromeria notarisii (Zumagl.) Gand.
* Satureja graeca subsp. imperica (Chater) Greuter i Burdet
subsp. laxiflora (Post) Mouterde (Síria)
* Micromeria graeca var. laxiflora Post
* Satureja graeca subsp. laxiflora (Post) Greuter & Burdet
subsp. longiflora (C.Presl) Nyman (centre i sud d'Itàlia i Sicília)
* Satureja longiflora C.Presl
* Micromeria longiflora (C.Presl) Tod. ex Nyman, nom. inval.
* Satureja graeca subsp. longiflora (C.Presl) Briq.
* Satureja graeca var. longiflora (C.Presl) Briq.
subsp. micrantha (Brot.) Rivas Mart., T.E.Díaz i Fern.Gon. (Mediterrània), 1990
* Thymus micranthus Brot., 1804
* Satureja canescens Guss.
* Micromeria canescens (Guss.) Benth.
subsp. tenuifolia (Ten.) Nyman (Sardenya, Sicília, Itàlia)
* Satureja tenuifolia Ten.
* Micromeria tenuifolia (Ten.) Benth. in DC
* Clinopodium densiflorum (Benth.) Kuntze, nom. superfl.
* Clinopodium tenuifolium (Ten.) Kuntze
* Satureja densiflora (Benth.) Briq. in H.G.A.Engler i K.A.E.Prantl, nom. superfl.

## Referències

* ↑ «Herbario Virtual del Mediterráneo Occidental». [Consulta: 16 desembre 2017].
* ↑ «:: Login :: Consejería de Medio Ambiente ::». [Consulta: 16 desembre 2017].
* ↑ «Colicosa (Satureja graeca). Plantas medicinales» (en anglès). [Consulta: 16 desembre 2017].

## Enllaços externs

* Descripció, dibuixos, sinonímia (castellà)
* Subespècies a la base GBIF Arxivat 2016-03-03 a Wayback Machine. (anglès)